cyanic-selkie/wikianc huggingface dataset:
రవికిరణ్ కోలా
రవికిరణ్ కోలా భారతీయ చలనచిత్ర దర్శకుడు, స్క్రీన్ రైటర్. రాజా వారు రాణి గారు చిత్రానికి దర్శకత్వం వహించి, అశోక వనంలో అర్జున కళ్యాణం చిత్రానికి స్క్రీన్ రైటర్ గా పనిచేశాడు.
జననం
రవికిరణ్ కోలా తూర్పుగోదావరి జిల్లా భద్రవరం గ్రామంలో జన్మించాడు.
కెరీర్
రవికిరణ్ కోలా రాజా వారు రాణి గారు సినిమాతో దర్శకుడిగా అరంగేట్రం చేయడానికి ముందు, కొన్ని షార్ట్ ఫిల్మ్‌లు తీశాడు. కథ, స్క్రీన్ ప్లే, మాటలు రాయడంతో పాటు అశోక వనంలో అర్జున కళ్యాణం ను తెరకెక్కించాడు. ప్రస్తుతం మ్యాట్నీ ఎంటర్‌టైన్‌మెంట్స్ బ్యానర్‌లో రాబోయే పొలిటికల్ థ్రిల్లర్‌లో పని చేస్తున్నాడు.
బాహ్య లింకులు
వర్గం:1994 జననాలు వర్గం:తూర్పు గోదావరి జిల్లా వ్యక్తులు వర్గం:తెలుగు సినిమా దర్శకులు వర్గం:జీవిస్తున్న ప్రజలు
మాచన్ పల్లి(బొమ్మలరామారం)
మాచన్ పల్లి, తెలంగాణ రాష్ట్రం, యాదాద్రి భువనగిరి జిల్లా బొమ్మలరామారం మండలానికి చెందిన గ్రామం
సమీప గ్రామాలు/ మండలాలు
మాల్యాల్ 2 కి.మీ. చౌదర్ పల్లి 3 కి.మీ. మైసిరెడ్డి పల్లె 3 కి.మీ. మరియాల్ 4 కి.మీ. చీకటిమామిడి 4 కి.మీ దూరములో ఉన్నాయి..కీసర మండలం పడమరన, బీబీనగర్ మండలం దక్షిణాన, ఎం.తుర్కపల్లి మండలం ఉత్తరాన, ఘటకేశర్ మండలం దక్షిణాన ఉన్నాయి. సమీప పట్టణాలు భువనగిరి, హైదరాబాద్, జనగాం, సిద్ధిపేట. ఈ ప్రాంతము నల్గొండ జిల్లా రంగారెడ్డి జిల్లా సరిహద్దులో వున్నది
రవాణా సౌకర్యాలు
ఇక్కడికి దగ్గరిలోని పట్టణం భువనగిరి. . ఈ గ్రామమునుండి పరిసర ప్రాంతాలకు రోడ్డు వసతి వుండి బస్సుల సౌకర్యము ఉంది. ఈ గ్రామానికి 10 కి.మీ లోపు రైలు వసతి లేదు. కాని ప్రధాన రైల్వే స్టేషను సికింద్రాబాద్ కి.మీ దూరములో ఉంది.
వర్గం:తెలంగాణ జిల్లాల శివారు గ్రామాలు
ఖుంజేరబ్ కనుమ
కుడి|thumb|250x250px|[[అంతరించే జాతులు|అంతరించిపోతున్న జాతి మంచు చిరుత ఖుంజెరాబ్ జాతీయ ఉద్యానవనంలో కనిపిస్తుంది]] ఖుంజేరబ్ కనుమ కారకోరం పర్వత శ్రేణిలో ఉన్న కనుమ దారి. ఇది పాకిస్థాన్ ఆక్రమిత కాశ్మీరు, గిల్గిట్-బాల్టిస్తాన్ లోని హుంజా, నగర్ జిల్లాలకూ, చైనా నైరుతి సరిహద్దులోని జింజియాంగ్‌కూ మధ్య ఉంది. సముద్ర మట్టం నుండి దీని ఎత్తు 4,693 మీటర్లు ఉంటుంది.
శబ్దవ్యుత్పత్తి
దీని పేరు స్థానిక వాఖీ భాషలోని రెండు పదాల నుండి ఉద్భవించింది. ఈ భాషలో "ఖూన్" అంటే రక్తం అని, "జేరబ్": అంటే నీటిబుగ్గ లేదా జలపాతం అనీ అర్థం.
ప్రశస్తి
ఖుంజేరబ్ కనుమ ప్రపంచంలోనే ఎత్తైన అంతర్జాతీయ సరిహద్దు రహదారి. కారకోరం హైవే పై ఇది అత్యంత ఎత్తైన ప్రదేశం. ఈ కనుమ గుండా వేసిన రహదారి 1982 లో పూర్తయింది. కారకోరం శ్రేణిలో అంతకు ముందు ప్రాచుర్యంలో ఉన్న మింటాకా, కిలిక్ కనుమల గుండా పోయే కచ్చా రోడ్ల స్థానంలో ఈ కొత్త రహదారి ప్రాచుర్యం పొందింది. ఖుంజేరబ్ కనుమ గుండా కారకోరం హైవేను వెయ్యాలని 1966 లో నిర్ణయించారు. మింటాకా కనుమకు వైమానిక దాడుల ముప్పు ఎక్కువ ఉందని పేర్కొంటూ చైనా, మరింత నిటారుగా ఉన్న ఖుంజేరబ్ కనుమ‌ను సిఫారసు చేసింది.
ఈ కనుమ పాకిస్తాన్ ఆక్రమిత కాశ్మీరు లోని నేషనల్ పార్క్ స్టేషన్ నుండి, దీహ్ లోని చెక్ పాయింట్ నుండీ 42 కి.మీ. దూరం లోను, సోస్త్ లోని కస్టమ్స్ అండ్ ఇమ్మిగ్రేషన్ పోస్ట్ నుండి 75 కి.మీ. దూరం లోనూ, గిల్గిట్ నుండి 270 కి.మీ. దూరం లోనూ, పాకిస్తాన్ రాజధాని ఇస్లామాబాదు నుండి 870 కి.మీ. దూరం లోనూ ఉంది.
ఈ పొడవైన, చదునైన కనుమ దారి శీతాకాలంలో ఎక్కువగా మంచుతో కప్పడిపోయి ఉంటుంది అందుచేత ఈ కనుమను, నవంబర్ 30 నుండి మే 1 వరకూ భారీ వాహనాలకూ, డిసెంబరు 30 నుండి ఏప్రిల్ 1 వరకు అన్ని రకాల వాహనాలకూ మూసివేస్తారు.
పునర్నిర్మించిన కారకోరం హైవే ఖుంజేరబ్ కనుమ గుండా వెళుతుంది.
2006 జూన్ 1 నుండి, గిల్గిట్ నుండి జిన్జియాంగ్లోని కష్గర్ వరకు సరిహద్దు మీదుగా రోజువారీ బస్సు సర్వీసు నడుపుతున్నారు. thumb|పాకిస్తాన్లోని నగరాలకు దూరాన్ని చూపించే దారి సూచిక ఈ కనుమ వద్ద ట్రాఫిక్ ఎడమ వైపు (పాకిస్తాన్-పరిపాలన గిల్గిట్-బాల్టిస్తాన్) నుండి కుడి వైపుకు (చైనా) మారుతుంది. ఇలాంటి కొద్ది అంతర్జాతీయ సరిహద్దులలో ఇది ఒకటి.
మూలాలు
వర్గం:Coordinates on Wikidata వర్గం:పర్వత కనుమలు వర్గం:పాక్ ఆక్రమిత కాశ్మీరు
కొణతాల రామకృష్ణ
కొణతాల రామకృష్ణ మాజీ పార్లమెంటు సభ్యుడు, రాజకీయ నాయకుడు.
జీవిత విశేషాలు
కొణతాల రామకృష్ణ 1957, జనవరి 4న అనకాపల్లి పట్టణంలో జన్మించాడు. ఇతని తండ్రి పేరు కొణతాల సుబ్రహ్మణ్యం. ఇతని విద్యాభ్యాసం అనకాపల్లిలోని "అనకాపల్లి మర్చంట్స్ అసోసియేషన్ లింగమూర్తి కాలేజి"లో జరిగింది. ఆంధ్ర విశ్వవిద్యాలయం నుండి ఎం.కాం. పట్టా పొందాడు. ఇతడు వ్యవసాయదారుడిగా, వ్యాపారిగా, పారిశ్రామికవేత్తగా, రాజకీయవేత్తగా, సామాజిక కార్యకర్తగా, విద్యావేత్తగా సేవలను అందించాడు. ఇతనికి 1982లో పద్మావతితో వివాహం జరిగింది. వీరికి ఇరువురు కుమార్తెలు ఉన్నారు.
రాజకీయ రంగం
ఇతడు భారత జాతీయ కాంగ్రెస్ పార్టీలో 1980వ దశకంలో చేరాడు. 1989లో అనకాపల్లి లోక్‌సభ నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీకి చెందిన పి.అప్పలనరసింహంపై కేవలం 9 ఓట్ల మెజారిటీతో గెలిచి 9వ లోక్‌సభకు ఎన్నికైనాడు. తిరిగి 1991లో పదవ లోక్‌సభకు అనకాపల్లి నియోజకవర్గం నుండి ఎన్నికైనాడు. 1990, 1992 సంవత్సరాలలో విశాఖపట్నం జిల్లా కాంగ్రెస్ కమిటీ అధ్యక్షుడిగా ఎన్నికైనాడు. 1996లో జరిగిన పార్లమెంటు ఎన్నికలలో చింతకాయల అయ్యన్నపాత్రుడు చేతిలో 50వేల ఓట్ల తేడాతో పరాజయం పాలయ్యాడు. 1999లో అనకాపల్లి శాసనసభ నియోజకవర్గం నుండి కాంగ్రెస్ పార్టీతరఫున పోటీచేసి తెలుగుదేశం పార్టీ అభ్యర్థి దాడి వీరభద్రరావు చేతిలో ఓడిపోయాడు. తిరిగి 2004లో దాడి వీరభద్రరావుపై 17వేల ఓట్ల ఆధిక్యంతో గెలిచి శాసనసభ సభ్యుడిగా ఎన్నికైనాడు. తిరిగి 2009లో శాసనసభకు కాంగ్రెస్ పార్టీ తరఫున పోటీచేసి ప్రజా రాజ్యం పార్టీ అభ్యర్థి గంటా శ్రీనివాసరావు చేతిలో ఓడిపోయాడు. ఇతడు వై.ఎస్.రాజశేఖరరెడ్డి మంత్రివర్గంలో వాణిజ్య పన్నుల శాఖను నిర్వహించాడు. రాజశేఖరరెడ్డికి సన్నిహితుడైన రామకృష్ణ అతని మరణానంతరం వై.ఎస్.జగన్మోహన్ రెడ్డికి అండగా నిలిచి వై.ఎస్.ఆర్.కాంగ్రెస్ పార్టీలో చేరాడు. 2014 సార్వత్రిక ఎన్నికల సమయంలో విశాఖ పార్లమెంటు ఇన్‌ఛార్జిగా వ్యవహరించాడు. ఇతని తమ్ముడు కొణతాల రఘునాథ్‌ అనకాపల్లి నుంచి ఎమ్మెల్యేగా పోటీ చేశాడు. విశాఖ ఎంపీగా పోటీకి దిగిన వై. ఎస్. విజయమ్మ ప్రచారంలో అన్నీ తానై వ్యవహరించాడు. .
== ఎంపీగా పోటీ : ==
== ఎమ్మెల్యేగా పోటీ : ==
మూలాలు
వర్గం:1957 జననాలు వర్గం:లోక్‌సభ సభ్యులు వర్గం:ఆంధ్రప్రదేశ్ శాసన సభ్యులు వర్గం:ఆంధ్రప్రదేశ్ శాసన సభ్యులు (2004) వర్గం:విశాఖపట్నం జిల్లా నుండి ఎన్నికైన శాసన సభ్యులు వర్గం:విశాఖపట్నం జిల్లా నుండి ఎన్నికైన లోక్‌సభ సభ్యులు వర్గం:ఆంధ్రప్రదేశ్ రాష్ట్ర మంత్రులు వర్గం:ఆంధ్ర విశ్వవిద్యాలయం పూర్వ విద్యార్థులు
పిల్లిగుండ్లతండ
పిల్లిగుండ్లతండ, యాదాద్రి భువనగిరి జిల్లా, బొమ్మలరామారం మండలానికి చెందిన గ్రామం
సమీప మండలాలు
కీసర మండలం పడమరన, బీబీనగర్ మండలం దక్షిణాన, ఎం.తుర్కపల్లి మండలం ఉత్తరాన, ఘటకేశర్ మండలం దక్షిణాన ఉన్నాయి. సమీప పట్టణాలు భువనగిరి, హైదరాబాద్, జనగాం, సిద్ధిపేట. ఈ ప్రాంతము నల్గొండ జిల్లా రంగారెడ్డి జిల్లా సరిహద్దులో వున్నది
రవాణా సౌకర్యాలు
ఇక్కడికి దగ్గరిలోని పట్టణం భువనగిరి. ఇక్కడ రైల్వే స్టేషను ఉంది. ఈ గ్రామంనుండి పరిసర ప్రాంతాలకు రోడ్డు వసతి వుండి బస్సుల సౌకర్యము ఉంది. ఈ గ్రామానికి 10 కి.మీ లోపు రైలు వసతి లేదు. కాని ప్రధాన రైల్వే స్టేషను సికింద్రాబాద్ కి.మీ దూరములో ఉంది.
ఉప గ్రామాలు
వర్గం:తెలంగాణ జిల్లాల శివారు గ్రామాలు
చౌటకూరు మండలం
చౌటకూరు మండలం, తెలంగాణ రాష్ట్రం, సంగారెడ్డి జిల్లా లో కొత్తగా ఏర్పడిన మండలం. దీని పరిపాలనా కేంద్రం చౌటకూరు గ్రామం.ఈ మండలంలో 14 రెవెన్యూ గ్రామాలు ఉన్నాయి.అందులో ఒకటి నిర్జన గ్రామం.ఈ మండలం 2020 జులై 13 నుండి ఉనికి లోకి వచ్చింది.ఇది ఆందోల్-జోగిపేట రెవెన్యూ డివిజను పరిధికి చెందిన మండలం.ఇది సమీప పట్టణమైన సదాశివపేట నుండి 27 కి. మీ. దూరంలో ఉంది. 2016 లో చేసిన తొలి పునర్వ్యవస్థీకరణలో కాకుండా ఆ తరువాత నుండి 2021 వరకూ మధ్య గల  కాలంలో కొత్తగా ఏర్పాటు చేసిన మండలాల్లో ఇది ఒకటి. దానికి ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం కొత్తగా ఏర్పాటైన ఆందోల్ - జోగిపేట రెవెన్యూ డివిజను లో భాగం. పునర్వ్యవస్థీకరణకు ముందు ఇది సంగారెడ్డి డివిజనులో ఉండేది. ఈ మండలంలో  14  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. చౌటకూరు, ఈ మండలానికి కేంద్రం.
పుల్కల్ మండలం నుండి ఏర్పడిన కొత్త మండలం
కొత్తగా ఏర్పడిన చౌటకూరు మండలం లోని అన్ని రెవెన్యూ గ్రామాలు చౌటకూరు మండలం ఏర్పడకముందు సంగారెడ్డి జిల్లా, సంగారెడ్డి రెవెన్యూ డివిజను పరిధిలోని పుల్కల్ మండల పరిధిలో ఉన్నాయి. పుల్కల్ మండలం లోని 14 గ్రామాలను విడగొట్టి చౌటకూరు పరిపాలనా కేంద్రంగా చౌటకూరు మండలంలో చేర్చి, జిల్లాలో కొత్తగా ఏర్పడిన ఆందోల్-జోగిపేట రెవెన్యూ డివిజనును పరిధి కిందకు చేరింది. మండలం లోని 14 రెవెన్యూ గ్రామాలలో ఒకటి నిర్జన గ్రామం. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 249 చ.కి.మీ. కాగా, జనాభా 51,386. జనాభాలో పురుషులు 25,737 కాగా, స్త్రీల సంఖ్య 25,649. మండలంలో 11,364 గృహాలున్నాయి.
రెవెన్యూ గ్రామాలు
గమనిక:సముదాయం నిర్ణయం మేరకు నిర్జన గ్రామాలు పరిగణనలోకి తీసుకోలేదు.ఈ మండలంలో ఒక నిర్జన గ్రామం ఉంది.
మూలాలు
వర్గం:2020 లో ఏర్పాటైన తెలంగాణ మండలాలు
మహేంద్ర మోహన్ చౌదరి
మహేంద్ర మోహన్ చౌదరి (12 ఏప్రిల్ 1908– 27 డిసెంబర్ 1982) పశ్చిమ అస్సాం కు చెందిన అవిభాజ్య కామరూప్ జిల్లా (ప్రస్తుతం బార్పేట జిల్లా) లోని నాగావ్ కు చెందిన స్వాతంత్ర్య సమరయోధుడు, రాజకీయ నాయకుడు. అతను 1970 నుండి 1972 వరకు అస్సాం ముఖ్యమంత్రి గా ఉన్నాడు. పంజాబ్ గవర్నర్ గా కూడా పనిచేశారు.
ప్రారంభ జీవితం
మహేంద్ర మోహన్ చౌదరి 12 ఏప్రిల్ 1908న అస్సామీ కుటుంబంలో అవిభక్త కామరూప్ జిల్లాలోని నాగావ్ లో జన్మించారు. అతను ఆర్ట్స్ లో గ్రాడ్యుయేషన్ పూర్తి చేశాడు, తరువాత తన బ్యాచిలర్ ఆఫ్ లాస్ పూర్తి చేశాడు.
thumb|మహేంద్ర మోహన్ చౌదరి
రాజకీయాలు
గొప్ప వ్యక్తి, నిజమైన గాంధేయవాది అయిన ఆయన స్వాతంత్ర్యోద్యమ సమయంలో భారత స్వాతంత్ర్యం కోసం పోరాడి వరుసగా 1932, 1941, 1945లో మూడుసార్లు జైలుకు వెళ్లారు. ఆయన అస్సాం విధాన సభ (1946–1952), పార్లమెంటరీ కార్యదర్శి (1947), రాష్ట్ర మంత్రి (1951) సభ్యుడిగా ఉన్నారు. 1955), అస్సాం కాంగ్రెస్ కమిటీ అధ్యక్షుడు, అస్సాం విధాన సభ అధ్యక్షుడు (1967), అస్సాం శాసనసభ స్పీకర్ (1959-1967), క్యాబినెట్ మంత్రి (1967-1970), అస్సాం ముఖ్యమంత్రి (1970-1972), పంజాబ్ గవర్నర్ గా కూడా పనిచేశారు.
వ్యక్తిగత జీవితం
చౌదరికి సౌరీంద్ర మోహన్ చౌదరి అనే కుమారుడు ఉన్నాడు.
మరణం
మహేంద్ర మోహన్ చౌదరి 27 డిసెంబర్ 1982న గుండెపోటుతో గౌహతి మెడికల్ కాలేజ్ అండ్ హాస్పిటల్ లో మరణించారు.
మూలాలు
వర్గం:1908 జననాలు వర్గం:అసోం ముఖ్యమంత్రులు వర్గం:1982 మరణాలు వర్గం:భారత స్వాతంత్ర్య సమర యోధులు
బ్రజ్ నారాయణ్ చక్ బస్త్
బ్రజ్ నారాయణ్ చక్‌బస్త్ (1882 - 1926) ఉర్దూ కవి, సాహితీ కారుడు. ఫైజాబాద్ స్థిరపడిన కాశ్మీర్కు చెందిన 'సరస్వత్ బ్రాహ్మణ్' కుటుంబంలో 1882 జనవరి 19 న జన్మించాడు. అతని తండ్రి పండిట్ ఉదిత్ నారాయణ్ చక్‌బస్త్, సిర్కా 1843 లో లక్నోలో జన్మించాడు. అతను కూడా కవి. పండిట్ ఉదిత్ నారాయణ్ డిప్యూటీ కలెక్టరుగా పనిచేసాడు. ఆ సమయంలో ఏ భారతీయుడైనా చేపట్టగల అత్యున్నత పదవి అది. 1887 లో అతని తండ్రి మరణం తరువాత, కుటుంబం లక్నోకు వెళ్లింది. వారు లక్నోలోని కాశ్మీరీ మొహల్లాలో స్థిరపడ్డారు.
చక్‌బస్త్ ప్రారంభ విద్య ఫైజాబాద్‌లో జరిగింది. తరువాత, లక్నోలో మిగిలిన విద్యను పూర్తి చేశాడు. ఆ సమయంలో అలహాబాద్ విశ్వవిద్యాలయానికి అనుబంధంగా ఉన్న లక్నోలోని కానింగ్ కాలేజీ నుండి 1905 లో బిఎ, 1907 లో ఎల్ఎల్బి పట్టా పొందాడు. అతను న్యాయవాదిగా రాణించాడు.
చక్‌బస్త్ 1905 లో వివాహం చేసుకున్నాడు, కాని 1906 లో భార్యను, మొదటి బిడ్డనూ కోల్పోయాడు. 1907 లో మళ్ళీ వివాహం చేసుకున్నాడు. లక్నోలో లాయరుగా స్థిరపడ్డాడు. 1926 ఫిబ్రవరి 12 న, అతను రాయ్ బరేలిలోని రైల్వే స్టేషన్ వద్ద కుప్పకూలిపోయాడు. కొన్ని గంటల తరువాత 44 సంవత్సరాల వయస్సులో మరణించాడు.
ఇతడి గజల్, నజమ్లు ప్రఖ్యాతి గాంచాయి
మూలాలు
వర్గం:ఉర్దూ సాహితీకారులు వర్గం:గజల్ వర్గం:1882 జననాలు వర్గం:1926 మరణాలు వర్గం:ఉర్దూ కవులు వర్గం:గజల్ కవులు
వైద్యం వేంకటేశ్వరాచార్యులు
వైద్యం వేంకటేశ్వరాచార్యులు ఎంతో ఖ్యాతి కీర్తి ప్రతిష్టలు పొందిన కవి, రచయిత, పరిశోధకులు
జీవిత విశేషాలు
వైద్యం వేంకటేశ్వరాచార్యులు కర్నూలు మండలం రేమట గ్రామానికి చెందిన కృష్ణమ్మ, వి.పురుషోత్తం దంపతులకు కర్నూలులో01.04.1951 ఏప్రెల్‌ ఒకటిన జన్మించిన వైద్యం వేంకటేశ్వరాచార్యులు కర్నూలులోనే పెరిగారు. పాఠశాల విద్యను ఎసిపిపి ఉన్నతపాఠశాల ఉలిందకొండలో చదివారు. కళాశాల విద్యను మహబూబ్ నగర్ జిల్లాలోని మహారాణి ఆదిలక్ష్మమ్మ ఆర్ట్స్‌ అండ్‌ సైన్స్‌ కళాశాల గద్వాలలో చదివారు. స్నాతకోత్తరవిద్యను దూరవిద్యలో ఆంధ్ర విశ్వవిద్యాలయం విశాఖపట్నంలో చదివారు. 1975 నుండి 1999 వరకు సిల్వర్ జూబిలీ డిగ్రీ కళాశాల, కర్నూలు, 1999 నుండి 2004 వరకు ప్రభుత్వ డిగ్రీకళాశాల నంద్యాలలో, 2004 నుండి 2009 వరకు ప్రభుత్వ డిగ్రీకళాశాల బనగానపల్లెలో ఆచార్యులుగా పనిచేశారు. సుప్రసిద్ద కవులు కపిలవాయి లింగమూర్తి, ఆచార్య బిరుదురాజు రామరాజు, గడియారం రామకృష్ణ శర్మ, డా.శ్రీరంగాచార్య, సాహిత్య సాంగత్యంలో సాహిత్యంపై మమకారమేర్పడి రచనకు శ్రీకారం చుట్టారు.
సాహిత్య కృషి
1969లో వేంకటరమణ నక్షత్రమాల పేరుతో కందపద్యాలను రాసి కలానికి పదును పెట్టారు. 10 ఆధ్యాత్మిక రచనలు చేసి 2003లో సాహితీవేత్తలు తెలుగు భాషాభిమానులచే ప్రశంసించబడిన తెలుగుభాష అనే గ్రంథాన్ని ఆటవెలదిలో తీసుకొచ్చారు. తెలుగు ఆవశ్యకతను నొక్కి చెప్పే రచన. 2004లోవ్యాసజయంతిలో కర్నూలు జిల్లాకు సంబధించిన సాహిత్య, సాంస్కృతిక, చారిత్రిక అంశాలను పరిశోధనాత్మకంగా 20 వ్యాసాలు రాశారు. 2005లోనూ వ్యాస సంపుటి వ్యాసవైజయంతిక తీసుకొచ్చారు. 2005లో ఉన్నమాట పేరుతో136 ఆటవెలదుల సూక్తులతో శతకం రాశారు. 2011లో కర్నూలు జిల్లా కవితరంగిణి పేరుతో జిల్లా కవుల చరిత్రను పరిశోధనాత్మకంగా రాశారు. ఇందులో ప్రాచీన కవులు మొదలు ఆధునికతరం కవుల వరకు వివరాలున్నాయి. ఎంతో ప్రామాణిక గ్రంధంగా జిల్లావాసులకు సమాచారాన్ని అందిస్తుంది. ఈ తరం కవులను, రచయితలను పరిశోధించి వారి వివరాలూ రాశారు. సామాజిక, సాహిత్య చరిత్రలో కర్నూలు స్థానం ఏమిటో ఈ గ్రంధం చదివితే అర్థం అవుతుంది. వెయ్యేండ్లలో కర్నూలులోని కవులు, పండితులు, రచయితలను పరిచయం చేసిన అద్భుత పరిశోధన. అంతే కాకుండా 12 పరిష్కృత రచనలు చేశారు. 5 పుస్తకాలకు సంపాదకత్వం వహించారు. ప్రసిద్ధ రచయిత పరవస్తుచిన్నయసూరి రచించిన ఆంధ్రనిఘంటువు లిఖిత ప్రతులు ఏడుసంపుటాలు అదృశ్యం అయితే అందులోని పదాలను సేకరించి పరిశోధించి అకారాది ఆంధ్రనిఘంటువు పేరుతో రచన చేసి చరిత్ర సృష్టించారు. దేశంలోని అనేక విశ్వవిద్యాలయాల్లో జరిగే జాతీయ, అంతర్జాతీయ సదస్సుల్లో పరిశోధనా పత్రాలు సమర్పించారు. 22 గ్రంథాలకు విపులమైన పీఠికలు, 56 గ్రంధాలకు ముందుమాటలు, ఐదు గ్రంధాలకు సమీక్షలు రాశారు. తెలుగుభాషలోని అన్ని దిన, వార, పక్ష, మాస, త్రైసిక పత్రికల్లో ఇప్పటివరకు 200 పైచిలుకు వైద్యం రచనలు ప్రచురితమయ్యాయి. కొన్ని పత్రికలు ఆయన రచనల్ని నిరంతరం కొనసాగిస్తూ శీర్షికలు నిర్వహించారు. జాతీయ స్థాయిలో వచ్చే ప్రత్యేకసంచికల్లోనూ ఆయన రచనలు ప్రచురితం అయ్యాయి. జాతీయస్థాయి కవిసమ్మేళనాల్లో తన కవితా గళం వినిపించారు. ఆకాశవాణి కడప, హైదరాబాద్‌, కర్నూలు కేంద్రాలలో ముఖాముఖిలోనూ సాహిత్య చర్చల్లో పాల్గొన్నారు. కర్నూలు ఆకాశవాణిలో సూక్తిసుధ పేరుతో 6 దారావాహిక ప్రసారాలు అయ్యాయి. దూరదర్శన్‌లోనూ, ఎలక్ట్రానిక్‌ చానెళ్ళలోనూ ఆయనతో ముఖాముఖి ప్రసారం అయ్యింది.
పురస్కారాలు
కర్నూలుజిల్లా అధికారభాషా సంఘం సభ్యునిగా పనిచేశారు. తాళపత్రగ్రంధ సమాచార సేకరణలో దేశస్థాయి ఉద్యమం జరుగుతున్న తరుణంలో జిల్లాలో ఆ ఉద్యమానికి సహ సమన్వయకర్తగా పనిచేశారు. ఇప్పటివరకు గడియారం రామకృష్ణమశర్మ స్ఫూర్తి పురస్కారం, పరవస్తు చిన్నయసూరి సాహిత్య పరిశోధనా పురస్కారం, లలితకవి తాటిమానునారాయణరెడ్డి స్మారక సాహిత్య పురస్కారం, ఆచార్య దివాకర్ల వేంకటావధాని సాహిత్య పురస్కారం, బిఎన్‌ శాస్త్రి స్మారక ప్రత్యేక ప్రతిభా పురస్కారం, ప్రపంచ తెలుగు మహాసభల సందర్భంగా కర్నూలులో విశిష్ట పురస్కారం లభించాయి. ఈయన రచనలపై అనేక విశ్వవిద్యాలయాల్లో పరిశోధన జరుగుతున్నది. అనేక శతక కావ్యాలు రాసి శతకసాహిత్యంలో మేటి అనిపించుకున్నారు. అవధానాల్లో పృచ్ఛకులుగానూ, అధ్యక్షులుగానూ, అవధానిగానూ చేశారు. సాహిత్యంలో బహుముఖీయ పజ్ఞాపాఠవాలు కలిగిన వీరు అనేక సాహిత్య, సాంస్కృతిక, కళాసంస్థలలో సభ్యులుగా ఉన్నారు. ఇంకా అనేక అముద్రిత రచనల్ని ముద్రించే పనిలోనూ, తితిదే ప్రాజెక్టుల నిర్వహణ, రూపకల్పన, పర్యవేక్షణలో ఉన్న వైద్యం వేంకటేశ్వరాచార్యులు సాహిత్యంలో ఆణిముత్యం.
సాహితీచరిత్రకు దిక్సూచి 'వైద్యం'
ఆయనే ఒక చరిత్ర, నిత్య సాహిత్యాన్వేషి.వెయ్యేండ్లు దాటిన తెలుగుభాష సాహిత్యాన్ని పరిశోధించి రచనలు చేసిన సాహిత్య పరిశోధకరత్న. వెయ్యేళ్ళ సాహితీచరిత్రలో కర్నూలు జిల్లాకు చెందిన 800 మంది కవులు, పండితులు రచయితలను పరిచేయం చేస్తూ పరిశోధన గ్రంథం తీసుకొచ్చిన ఘనత జిల్లాలో కవీ రచయిత చేయని సాహసం. పాతతరం రచయితలకే కాదు, వర్ధమాన రచయితలకు దిక్సూచి. పద్యం రాసినా, అవధానం చేసినా ఆయన గొంతులో పద్యమాధుర్యం, కలంలో అభివ్యక్తి ఎవ్వరినైనా ఆకట్టుకుంటుంది. పరిశోధనతో ఆయన రాసిన వ్యాసాలు, విమర్శ తెలుగుసాహిత్యంలో సంచలనాలు. జిల్లా నుండే కాదు రతనాల సీమగా పేరు గాంచిన రాయలసీమ నుండి సాహిత్యవిమర్శ రాసిన తొలి విమర్శకుడు. అధునిక సాహిత్యంలోనూ వచనకవితల్ని రాసి యువతరానికి ఆదర్శంగా నిలిచిన లబ్ధప్రతిష్టుడు. అనేక తాళపత్ర గ్రంథాలు, శాసనాలు పరిష్కరించి ఆంధ్రసాహిత్యంలో తనకంటూ ఒక స్థానం సంపాదించుకొన్న సాహితీపిపాసి. జిల్లా చరిత్రను ఖండాంతరాలకు తీసుకెళ్ళి కర్నూలులో ఏముందంటే సాహిత్యంలోని అన్ని ప్రక్రియల్లో జిల్లావాసులున్నారని తన పరిశోధన వ్యాసాల్లో తేల్చిన సుప్రసిద్ధసాహితీవేత్త. శ్రీమాన్ వైద్యం వేంకటేశ్వరాచార్యులవారు సాహితీ సంసేవనా తత్పరులే కాదు. మహా భక్తులు కూడాను. వీరు రచించిన సుదర్శన చక్ర రాజ శతకము అవశ్య పఠనీయ గ్రంథమని పఠించిన వారికి తెలియక మానదు. .ఆత్మ అక్షరం, శరీరం ఒక చిత్తరువు/బొమ్మ. ఇలాంటి అక్షర చిత్రబంధాలన భగవానుడు విశ్వ మహా చిత్రకావ్యంలో అసంఖ్యాకంగా రచించాడు.
వైద్యం వారి రచనల జాబితా
వివిధపత్రికలలో, ప్రత్యేక సంచికలలో ప్రచురితమైన సాహిత్యంఎంతో ఉంది. కర్నూలు, కడప, హైదరాబాదు, వరంగల్, తిరుపతి ఆకాశవాణి కేంద్రాల నుంచి ప్రసారమైన సాహిత్యమూ ఉంది. అముద్రిత రచనలు వేల పుటలలో ఉన్నాయి. పరిష్కృత పూర్వకవుల రచనలు, స్వీయ నిర్మితకోశాలు, కావ్యవ్యాఖ్యానాలు, వ్యాసాలు, వివిధ రచనలకు రచించిన పీఠికలు, అభిప్రాయాలు,సమీక్షలు శతాధికంగా ఉన్నాయి. వీటిలో దాదాపు నలవైశాతం రచనలం డిటీపీ కూడ అయినవి. వీలునుబట్టి, ఆర్థికవనరులను బట్టి ప్రచురించే ప్రయత్నం జరుగుతోంది.
బాహ్య లింకులు
వర్గం:కర్నూలు జిల్లా కవులు వర్గం:తెలుగు కవులు వర్గం:1951 జననాలు వర్గం:కర్నూలు జిల్లా రచయితలు వర్గం:కర్నూలు జిల్లా సాహితీ పరిశోధకులు
వై. సతీష్ రెడ్డి
యెరువ సతీష్ రెడ్డి, తెలంగాణ రాష్ట్రానికి చెందిన రాజకీయ నాయకుడు. 2022 జూన్ 21న తెలంగాణ రాష్ట్ర పునరుత్పాదక శక్తి అభివృద్ధి సంస్థ (రెడ్కో) చైర్మన్ గా నియమించబడ్డాడు.
జననం, విద్య
సతీష్ రెడ్డి 1981, ఆగ‌స్టు 25న తెలంగాణ రాష్ట్రం, ములుగు జిల్లా, ములుగు మండలం, దేవగిరిపట్నంలో జ‌న్మించాడు. బీటెక్ (ఈసీఈ) పూర్తిచేశాడు.
రాజకీయ జీవితం
2014లో తెలంగాణ రాష్ట్ర సమితి పార్టీలో విద్యార్థి నాయ‌కుడిగా చేరిన సతీష్, మలిదశ తెలంగాణ ఉద్య‌మం లో కీల‌క‌పాత్ర పోషించాడు. 2012 నుంచి 2019 వ‌ర‌కు టీఆర్ఎస్ పార్టీ రాష్ట్ర యువజన ప్రధాన కార్యదర్శిగా ప‌నిచేశాడు. 2018లో తెలంగాణ ముందస్తు ఎన్నికల సమయంలో జరిగిన టిఆర్ఎస్ పార్టీ ప్ర‌గ‌తి నివేద‌న స‌భ మీడియా క‌మిటీ మెంబ‌ర్‌గా కూడా ప‌నిచేశాడు. 2020 నుంచి టీఆర్ఎస్ పార్టీ రాష్ట్ర సోష‌ల్ మీడియా క‌న్వీన‌ర్‌గా కొన‌సాగుతూ, ముఖ్యమంత్రి కేసీఆర్ రాజకీయ విధానాలను సామాజిక మాధ్యమాల ద్వారా ప్రజలకు చేరువయ్యేలా కృషి చేస్తున్నాడు.
2022 జూన్ 21న తెలంగాణ రాష్ట్ర పునరుత్పాదక శక్తి అభివృద్ధి సంస్థ (రెడ్కో) చైర్మన్ గా సతీష్ రెడ్డిని నియమిస్తూ, తెలంగాణ ప్రభుత్వం తరపున ప్ర‌భుత్వ ప్ర‌ధాన కార్య‌ద‌ర్శి సోమేశ్ కుమార్ జీవో నంబరు 1273 ద్వారా ఉత్తర్వులు జారీచేశాడు. సతీష్ ఈ పదవిలో మూడేళ్ళపాటు కొన‌సాగుతాడు.
2022 జూన్ 24న తెలంగాణ రాష్ట్ర రెడ్‌కో చైర్మ‌న్‌గా స‌తీశ్ రెడ్డి బాధ్య‌త‌లు స్వీక‌రించాడు. ఈ కార్య‌క్రమంలో తెలంగాణ రాష్ట్ర మంత్రులు, ఎమ్మెల్యేలు తదితరులు పాల్గొన్నారు.
గురు గోవింద సింగ్
గురు గోవింద్ సింగ్ లేదా గురు గోబింద్ సింగ్ (ఆంగ్లం : Guru Gobind Singh) (పంజాబీ ਗੁਰੂ ਗੋਬਿੰਦ ਸਿੰਘ ), జననం డిసెంబరు 22, 1666 - మరణం అక్టోబరు 7, 1708) సిక్కుమత పదవ గురువు. నానక్‌షాహి కేలండర్ ప్రకారం గురు గోవింద్ సింగ్ జన్మదినం జనవరి 5. గురు గోవింద్ సింగ్ పాట్నా 1666 లో జన్మించాడు. ఇతను 1675 నవంబరు 11 న సిక్కుమత గురువయ్యాడు. ఈ సమయంలో అతని వయస్సు 9 సంవత్సరాలు. ఇతను తన తండ్రి గురు తేజ్ బహాదుర్ వారసుడిగా అతని తరువాత గురువయ్యాడు. గురు గోవింద్ సింగ్ సిక్కు విశ్వాస నాయకుడు, యోద్ధ, కవి, జ్ఞాని. ఇతను ఖల్సాను స్థాపించాడు.
బయటి లింకులు
వర్గం:1666 జననాలు వర్గం:1708 మరణాలు వర్గం:సిక్కు మతం వర్గం:ఆధ్యాత్మిక గురువులు
చర్లపల్లి (హైదరాబాదు)
చర్లపల్లి,  తెలంగాణ రాష్ట్రం, మేడ్చల్ జిల్లా, కాప్రా మండలానికి చెందిన గ్రామం.ఇక్కడ పరిశ్రమలు ఉండడంతో ఇది పారిశ్రామిక ప్రాంతంగా ప్రసిద్ధి చెందింది. హైదరాబాద్ మహానగర పాలక సంస్థ ఎన్నికల వార్డుల పునర్విభజన ప్రకారం, తూర్పు జోన్ లో ఉన్న కాప్రా సర్కిల్ 3 వ విభాగంలోకి వస్తుంది.
పరిశ్రమలు
నగరంలోని పారిశ్రామిక ప్రాంతాలలో ఒకటైన ఈ చర్లపల్లి వివిధ పారిశ్రామిక సంస్థలకు నిలయంగా ఉంటూ చిన్న తరహా, ఉత్పాదక పరిశ్రమలకు ప్రసిద్ధి చెందింది.
కేంద్ర కారాగారం
ఇక్కడ కేంద్ర కారాగారం ఉంది. హైదరాబాదు నగరానికి 28 కిలోమీటర్ల దూరంలో ఉన్న ఈ కారాగారం 120 ఎకరాల విస్తీర్ణంలో ఏర్పాటుచేయబడింది.
వెలుపలి లంకెలు
వర్గం:హైదరాబాదు వర్గం:హైదరాబాదు జిల్లా వర్గం:హైదరాబాదులోని ప్రాంతాలు
మిర్జా హాది రుస్వా
మిర్జా ముహమ్మద్ హాది రుస్వా (1857 - 1931) thumb|మిర్జా హాది రుస్వా లక్నో లో జన్మించాడు. ప్రముఖ ఉర్దూ కవి సాహితీకారుడు. మతము, తత్వము, ఖగోళము, సాహిత్యము ఇతని అభిరుచులు. ఇతడు బహుభాషా కోవిదుడు. ఉర్దూ, పర్షియన్, అరబిక్, హిబ్రూ, ఆంగ్లం, లాటిన్, యూనాని (గ్రీకు) భాషలలో ఉద్ధండుడు. నవలాకారుడిగా ఖ్యాతినొందాడు.
ఇతని ప్రఖ్యాత నవల ఉమ్రావ్ జాన్ అదా, లక్నో కు చెందిన వేశ్య, కవయిత్రి జీవితంపై వ్రాయబడినది. ఉర్దూ నవలా సాహితీ రంగంలో ఈ నవల ప్రథమస్థానాన్ని ఆక్రమిస్తుంది. (భారత సివిల్ సర్వీసెస్ పరీక్షలకు, ఉర్దూ భాష సిలబస్ లో గలదు).
ఈ నవలాధారంగా 3 సినమాలు తీయబడ్డాయి.
ఇతర రచనలు
వర్గం:ఉర్దూ కవులు
జనగామ (రామగుండం)
జనగామ, తెలంగాణ రాష్ట్రం, పెద్దపల్లి జిల్లా, రామగుండం మండలానికి చెందిన గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
రవాణా
రామగుండం రైల్వేస్టేషన్ ఇక్కడికి సమీపంలోని రైల్వే స్టేషన్. రామగుండం నుండి జనగామకు రోడ్డు కనెక్టివిటీ ఉంది.
ఇబ్రాహీం జౌఖ్
షేఖ్ మొహమ్మద్ ఇబ్రాహీం జౌఖ్ (1790- 1854 ) ఉర్దూ రచయిత.
జీవిత విశేషాలు
ఉర్దూ కవితాకాశంలో జిగేలుమనే తార. 'జౌఖ్' కలంపేరు. పేదవాడు, సాధారణాభ్యాసం గల్గినవాడు. అయిననూ 2వ బహాదుర్ షా జఫర్ (ఆఖరి ముఘల్ పాలకుడు) గురువయ్యే భాగ్యం గలవాడయ్యాడు. మిర్జా గాలిబ్కు ప్రధాన పోటీదారుడయ్యాడు. జౌఖ్, గాలిబ్, 2వ బహాదుర్ షా 'జఫర్' ఆస్థానకవులు. జౌఖ్, గాలిబ్, జఫర్ లాంటి సాహితీమహామహుల కూడలి ఉర్దూ సాహిత్య చరిత్రలో బహు అరుదు.
రచనలు
దీవాన్-ఎ-జౌఖ్
మూలాలు
వర్గం:ఉర్దూ సాహితీకారులు వర్గం:ఉర్దూ కవులు వర్గం:1790 జననాలు వర్గం:1854 మరణాలు
జాతీయ డిజిటల్ లైబ్రరీ
alt=The National Digital library of India is a project under Ministry of Education, Government of India.|thumb|జాతీయ డిజిటల్ లైబ్రరీ - లోగో జాతీయ డిజిటల్ లైబ్రరీ (National Digital library or NDL) భారత కేంద్ర మానవ వనరుల అభివృద్ధి మంత్రిత్వ శాఖ పథకం. చాలా జాతీయ, అంతర్జాతీయ డిజిటల్ గ్రంథాలయాలను ఒకే అంతర్జాల గవాక్షం క్రిందకి తేవడం దీని ముఖ్య ఉద్దేశము. చాలా పుస్తకాలకు విద్యాసంస్థల సభ్యులకు ఉచితంగా చదువుకొనే అందుబాటు కల్పిస్తుంది.
ఆవిష్కరణ, అభివృద్ధి
మే 2016 న ప్రయోగస్థాయిలో ప్రారంభించారు. , 150,000 ఆంగ్ల అంశాలతో బాటు 7,203,195 అంశాలు కలిగివున్నది.
అందుబాటు, పరిమితులు
ప్రపంచ వ్యాప్తంగా వాడుకరులు నమోదు చేసుకోవచ్చు. అయితే కొన్ని ప్రజాదరణ విషయాలు, కొన్ని విద్యా సంస్థల సభ్యులకు మాత్రమే అందుబాటులో వుంటుంది.
మొబైల్ ఆప్ ద్వారా కూడా వాడుకోవచ్చు.
నిర్వహణ
ఐఐటి ఖరగపూర్ దీనిని నిర్వహిస్తున్నది.
బయటి లింకులు
వర్గం:డిజిటల్ గ్రంథాలయాలు
వి.వీరాచారి
కవిగా,రచయితగా,నటునిగా,దర్శకునిగా,ఆకాశవాణివ్యాఖ్యతగా,ఎంతో మంది విద్యార్థులకు గురువుగా తెలంగాణ రాష్ట్ర అభ్యుదయ రచయితల సంఘం మొదటి అధ్యక్షుడు వీరాచారి.
జననం
1959 అక్టోబర్‌ 02 న లక్ష్మీనరసమ్మ,కేశవాచారి దంపతులకు కాశీపురం గ్రామం ఆలంపూర్‌ మండలం మహబూబ్‌నగర్‌(పూర్వ)జిల్లాలో జన్మించారు.
విద్యాభ్యాసం
B.Sc;(BZC)డిగ్రీని ఆంగ్లమాద్యమం లో అభ్యసించారు. తెలుగు సాహిత్యం అంటే ఆసక్తితో కాకతీయ విశ్వవిద్యాలయం లో ఎం.ఏ తెలుగును తెలుగు నాట సాంస్కృతిక పునరుజ్జీవనోద్యమాలు కవులు రచయితలు అనే అంశంపై కాకతీయ విశ్వవిద్యాలయం నుండి Ph.D చేసారు. జర్నలిజంలో పిజి.డిప్లొమా కూడా తెలుగు విశ్వవిద్యాలయం నుండి చేసారు.
పర్యవేక్షణ
డా.టి.శ్రీరంగస్వామి రచనలు- ఒక పరిశీలన,సి.జయపాల్‌ రెడ్డి కథలు - మధ్యతరగతి జీవితం,అనిశెట్టి రజిత సాహిత్యం- ఒక పరిశీలన వంటి అంశాలకు పర్యవేక్షణ చేసారు.
కార్యవర్గ సభ్యులు
శ్రీలేఖ సాహితి, వరంగల్లు.
సంపాదకత్వం
1. రత్నమాలిక (డా:జి.వి.రత్నం అభినందన సంచిక 1996)
2. సాహితీ సుధాకరం (డా.టి.సుధాకర్‌ రెడ్డి అభినందన సంచిక 2003)
3. సుధావర్షి (డా:టి.శ్రీరంగస్వామి అభినందన సంచిక 2006)
ప్రచురణలు
పసిడి మొగ్గలు (కవితా సంకలనం- 1986) నోట్లు - ఓట్లు,సమాంతర రేఖలు (నాటికలు 1988) సిరిమల్లి సిలకబావ (గేయ సంపుటి 1992) తెలుగు నాట సాంస్కృతిక పునరుజ్జీవనోద్యమాలు కవులు రచయితలు(Ph.D సిద్దాంత గ్రంథం 1993) అనంత పయనం (వచన గేయ సంపుటి 1996) సమిధలు (కథాసంపుటి2008) కర్మయోగి(స్త్రీ పాత్రలేని నాటిక -2009) వర్ణమాల (నాటికల సంపుటి) డా:వి.వీరాచారి సాహిత్యం మొదటి సంపుటి (2008)
బి. వినోద్ కుమార్
'''బి. వినోద్ కుమార్''' (బోయినపల్లి వినోద్‌కుమార్) (జ. 22 జూలై 1959) తెలంగాణ రాష్ట్ర రాజకీయ నాయకుడు, న్యాయవాది, 16వ పార్లమెంటు సభ్యుడు. తెలంగాణ రాష్ట్ర సమితి తరపున 14 వ లోకసభ (2004-2009)లో హనుమకొండ లోకసభ నియోజకవర్గం నుండి, 16వ లోకసభ (2014-2019) కరీంనగర్ లోకసభ నియోజకవర్గం ఎం.పి.గా పనిచేశాడు. ఈయన తెలంగాణ రాష్ట్ర సమితి (తెరాస) పార్టీ యొక్క వ్యవస్థాపక సభ్యుల్లో ఒకడు. తెరాస పార్టీ పొలిట్ బ్యూరో సభ్యులుగా, లోకసభలో పార్టీ డిప్యూటీ ఫ్లోర్ లీడర్ ఉన్నాడు. 2019 పార్లమెంట్ ఎన్నికల్లో ఆయన కరీంనగర్ నుండి పోటీ చేసి ఓటమిపాలయ్యాడు. . బోయినపల్లి వినోద్ కుమార్ ను 16 ఆగష్టు 2019న రాష్ట్ర ప్రణాళికా సంఘం ఉపాధ్యక్షుడిగా రాష్ట్ర ప్రభుత్వం నియమించింది.
వి.వీరాచారి
రేడియో టీవి ప్రసారాలు
కాకతీయ కళావైభవం (సంగీత రూపకం) మొదలైనవి.
అభిరుచులు,విశిష్టతలు,అవార్డులు
కర్నూల్‌,వరంగల్‌ జిల్లాలో జరిగిన జిల్లా స్థాయి నాటిక పోటిల్లో ఉత్తమ సహాయ నటునిగా,ఉత్తమ దర్శకునిగా బహుమతులు, 2008 జూన్‌లో "వందేళ్ళ తెలుగు కథాసాగరంలో వరంగల్లు " వ్యాసానికి శ్రీవేదగిరి కమ్యూనికేషన్‌ వారి పురస్కారం 2010 ఏఫ్రిల్‌ జ్యోతిబాపూలే డా:బి.ఆర్‌.అంబేద్కర్‌ సాహిత్య పురస్కారం అధ్యక్షులు,సాహితీ కళానిలయం (ఆకాశవాణి వరంగల్‌ కేంద్రంకళాకారుల వేదిక) ప్రధాన కార్యదర్శి,తెలంగాణ రచయితల వేదిక, వరంగల్‌ జిల్లా కన్వీనర్‌ వరంగల్‌ రచయితల ఐక్యవేదిక.
బి. వినోద్ కుమార్
విద్యార్థి రాజకీయాలు
వినోద్ కుమార్ 14 సంవత్సరాల వయసులోనే విద్యార్థి రాజకీయాల్లోకి అడుగుపెట్టాడు. భారతీయ కమ్యూనిస్టు పార్టీ యొక్క విద్యార్థి విభాగం అఖిల భారత విద్యార్థి సమాఖ్య (ఎఐఎస్ఎఫ్) లో చేరాడు. విద్యార్థి రాజకీయాల్లో చుడుకుగా పాల్గొని విద్యార్ధి నాయకులుగా ఎదిగాడు. విశ్వవిద్యాలయ విద్యార్ధులు యూనియన్ లలో ఎఐఎస్ఎఫ్ యొక్క రాష్ట్ర, జాతీయ సంఘాలలో వివిధ పదవులను అధిరోదించాడు. ఆ సమయంలో వరంగల్ లో జరిగిన వివిధ ప్రజా ఉద్యమాలు, ఆందోళనలలో పాల్గొన్నాడు.
వి.వీరాచారి
మూలాలు
వర్గం:కాకతీయ విశ్వవిద్యాలయం పూర్వ విద్యార్థులు వర్గం:తెలంగాణ కవులు వర్గం:అభ్యుదయ రచయితల సంఘం వర్గం:తెలుగు విశ్వవిద్యాలయం పూర్వ విద్యార్థులు
బి. వినోద్ కుమార్
న్యాయవాద వృత్తి
వినోద్ కుమార్ 1984 సంవత్సరంలో న్యాయవాదిగా చేరాడు. 1998 వరకు వరంగల్ జిల్లా లో న్యాయవాదిగా ప్రాక్టీస్ చేశాడు. ఆ తర్వాత ఆయన హైదరాబాద్ లోని హైకోర్టు లో ప్రాక్టీస్ మొదలు పెట్టాడు. ఆంధ్రప్రదేశ్ బార్ కౌన్సిల్ సభ్యుగా పనిచేశాడు.
రాజకీయ జీవితం
వినోద్ కుమార్ 1970 చివరలో భారత కమ్యూనిస్టు పార్టీ సభ్యుడిగా చేరి, పార్టీ లో వివిధ పదవులను నిర్వహించాడు. వరంగల్ జిల్లా సహాయ కార్యదర్శి, రాష్ట్ర కౌన్సిల్ సభ్యులుగా పనిచేశాడు. రాజకీయాలలోనే కాకుండా వివిధ ప్రజా ఉద్యమాలు, ప్రపంచ శాంతి జాతీయ, అంతర్జాతీయ సెమినార్లలో పాల్గొని ఇండో-సోవియట్ సాంస్కృతిక సమాజం యొక్క క్రియాశీల సభ్యులుగా చేరాడు.
టిఆర్ఎస్ పార్టీ తెలంగాణ ఉద్యమం
1990 ల చివర్లో తెలంగాణ ఉద్యమం తిరిగి ప్రారంభించడంలో వినోద్ కుమార్ ముందంజలో ఉన్నాడు. తెలంగాణ ప్రాంతంలో వెనుకబడిన పరిస్థితుల గురించి జరిగిన అనేక చర్చలు, సెమినార్లు, రౌండ్ టేబుల్ సమావేశాలలో పాల్గొన్నాడు. హైదరాబాద్ రాజధానిగా ప్రత్యేక తెలంగాణ రాష్ట్ర ఏర్పాటే ఏకైక ఎజెండాగా కల్వకుంట్ల చంద్రశేఖర్ రావు 2001, ఏప్రిల్ 27న ఏర్పాటుచేసిన తెలంగాణ రాష్ట్ర సమితి (తెరాస) పార్టీ యొక్క వ్యవస్థాపక సభ్యులుగా ఉన్నాడు. అప్పటి నుండి టిఆర్ఎస్ పార్టీలో, తెలంగాణ ఉద్యమంలో కీలక పాత్ర పోషిస్తూ వచ్చాడు.
ఇతర లింకులు
వర్గం:1959 జననాలు వర్గం:జీవిస్తున్న ప్రజలు వర్గం:తెలంగాణ రాష్ట్ర సమితి రాజకీయ నాయకులు వర్గం:14వ లోక్‌సభ సభ్యులు
నల్లమల అడవులు
నల్లమల (ఆంగ్లం : The Nallamala) (సాహిత్యపరంగా."నల్ల కొండలు") (ఇంకనూ; నల్లమల శ్రేణి).గుంటూరు జిల్లాలోని గుతికొండలో నల్లమల అడవులు పుట్టాయి. ఇవి తూర్పు కనుమలలో ఒక భాగం. ప్రధానంగా ఆంధ్ర ప్రదేశ్ లోని ఐదుజిల్లాలలో (కర్నూలు జిల్లా, మహబూబ్ నగర్ జిల్లా, గుంటూరు జిల్లా, ప్రకాశం జిల్లా, కడప జిల్లా) ఈ అడవులు విస్తరించి ఉన్నాయి. ఇవి కృష్ణా నది, పెన్నా నదులకు మధ్యన ఉత్తర-దక్షిణ దిశగా దాదాపు 150 కి.మీ. వరకు విస్తరించి యున్నవి. ఈ ప్రాంతానికి నల్లమల అడవులు అని వ్యవహరిస్తారు. ఈ కొండల శ్రేణికి నల్లమల కొండలు అని పిలుస్తారు. వీటి సగటు ఎత్తు 520 మీటర్లు. భైరానీ కొండ ఎత్తు 929 మీటర్లు, గుండ్లబ్రహ్మేశ్వరం వద్ద ఈ కొండల ఎత్తు 903 మీటర్లు. . ఈ రెండు శిఖరాలూ కంభం పట్టణానికి వాయువ్య దిశన గలవు. ఇంకనూ అనేక శిఖరాలు 800 మీటర్ల ఎత్తు గలవి. . నల్లమల మధ్యభాగంలో ఉన్న దట్టమైన అటవీ ప్రాతంలో పులుల అభయారణ్యం ఉంది. దీనికే రాజీవ్ అభయారణ్యం అని పేరు. ఇది దేశంలోని 19 పులుల సంరక్షణ కేంద్రాలలో ఒకటి.
భూగర్భ శాస్త్రము
నల్లమల శ్రేణులలోని రాళ్ళు కడప జిల్లాలో దాదాపు 20,000 2222 2 ss2z6z6xcx6zc ani chepe adugulo అడుగుల మందాన్ని కలిగివున్నవి. . ఈ రాళ్ళలో ప్రాథమికమైనది క్వార్‌జైట్, ఇవి ఒడుగుదిడుగుల పలకల రూపంలో ఉంది. సాండ్ స్టోన్ కూడా లభ్యమవుతున్నది. ఈ రాళ్ళ సవ్యదిశా లేమి కారణంగా వాణిజ్యానికి అంతగా అనువుగా లేదు. ఈ రాళ్ళు ప్రపంచంలోనే ప్రాచీనత కలిగివున్నవి. ఈ రాళ్ళు అగ్నిశిలల వల్ల ఏర్పడినవి.
వాతావరణం
ఈ నల్లమల అడవులలో సంవత్సరం పొడుగునా, వెచ్చని, వేడిమి వాతావరణాన్ని కలిగి ఉన్నాయి. సరాసరి వర్షపాతం 90 సె.మీ. నైఋతీ-ఋతుపవనాలపై ఆధారపడిన అడవులు. శీతాకాలంలో చల్లగానూ పొడిగాను, సరాసరి ఉష్ణోగ్రత 25 సె.గ్రే.ను కలిగి ఉన్నాయి. ఈ అడవుల వర్షపునీరు గుండ్లకమ్మ నదిలో కలుస్తాయి.
భౌగోళికం, నేల ఉపయోగం
ఈ కొండలు దాదాపు అడవులతో నిండివున్నాయి. ఈ అడవులలో వృక్షసంపదను పెంచలేకపోవడానికి కారణ నీటి కొరత. వ్యవసాయం దాదాపు కనుమరుగు. కొన్ని పల్లెటూర్లవద్ద వ్యవసాయం కానవస్తుంది. ఈ అటవీ ప్రాంతం శ్రీశైలం టైగర్ రిజర్వ్ ప్రాంతంలో ఉంది. .
మానవ జీవనం
నీటికొరత కారణంగా జనజీవనం అత్యల్పం. ఈ ప్రాంతంలో నగరాలు పట్టణాలు వెలవక పోవడానికి కారణం ఇదే. ఈ ప్రాంతంలో నంద్యాలపట్టణం పెద్దది.
ఈ ప్రాంతంలో అటవిక తెగలు : చెంచులు నివసిస్తున్నారు.
రవాణా
దక్షిణ మధ్య రైల్వే పరిధిలోని రాష్ట్ర ప్రధాన రైలు మార్గం  గుంటూరు -గుంతకల్లు  నల్లమల అడవులలో గుండా పోతున్నది. మహబూబ్ నగర్ నుంచి శ్రీశైలం వెళ్ళు రహదారి కూడా ఈ అడవుల పశ్చిమ భాగం నుంచి వెళుతుంది.
రాజీవ్ అభయారణ్యం
thumbnail|శ్రీశైలం టైగర్ రిజర్వ్ సూచన|280x280px నల్లమల అటవీ ప్రాంతం విస్తరించి ఉన్న 9500 చదరపు అడగులలో సుమారు మూడవ వంతు అనగా 3000 చదరపు కిలోమీటర్ల ప్రాంతం దటమైన అటవీ ప్రాంతంగా ఉంది. ఈ ప్రాంతంలో ఎటుచూసినా కొండలు, లోయలు, ఎత్తయిన చెట్లు ఉన్నాయి. కౄరమృగాలు ముఖ్యంగా పులులకు ఈ ప్రాంతం ఆవాసంగా ఉంది. ఈ కీకారణ్య ప్రాంతమును ప్రభుత్వం రాజీవ్ అభయారణ్యంగా ప్రకటించింది. దేశంలోని 19 పులుల అభయారణ్యాలలో ఇది ఒకటి. ఇక్కడ 80కి పైగా పులులు సంచరిస్తుంటాయి.
వెలుపలి లంకెలు
వర్గం:భూగోళశాస్త్రం వర్గం:భారతదేశపు అడవులు వర్గం:ఆంధ్రప్రదేశ్ అడవులు వర్గం:అడవులు వర్గం:తూర్పు కనుమలు వర్గం:ఆంధ్రప్రదేశ్ కొండలు
సలీం అలీ
సలీం మొయిజుద్దీన్ అబ్దుల్ అలీ (నవంబర్ 12, 1896 - జూన్ 20, 1987) విఖ్యాత పక్షిశాస్త్రవేత్త, పద్మవిభూషణుడు, రాజ్యసభ సభ్యుడు సలీం అలీ. "Birdman of India" అని పిలువబడ్డాడు. భారతదేశంలో పక్షి శాస్త్రం (ornithology) గురించిన అవగాహన, అధ్యయనం పెంపొందించడానికి సలీం ఆలీ అనితరమైన కృషి చేసి గుర్తింపు పొందాడు.
జననం, బాల్యం
తన కుటుంబంలో సలీం ఆలీ 10వ బిడ్డ. తన పదవయేటనే తల్లిదండ్రులు మరణించడంతో అతని బంధువులు మామయ్య అమీరుద్దీన్ త్యాబ్జీ, మరొక ఆంటీ హమీదా బేగం అతని ఆలనా పాలన చూశారు. ఆలీ మరొక మామ అబ్బాస్ త్యాబ్జీ స్వాతంత్ర్య సమరంలో పాల్గొని ప్రసిద్ధుడయ్యాడు. బొంబాయి నేచురల్ హిస్టరీ సొసైటీ (Bombay Natural History Society - BNHS) సెక్రటరీ వాల్టర్ శామ్యూల్ మిల్లార్డ్ సలీం ఆలీకి పక్షుల అధ్యయనం పట్ల ఆసక్తి కలగడానికి మొదటి స్ఫూర్తి.
బాల్యం, విద్య, పక్షిశాస్త్ర అధ్యయనం ముంబయి లోను, బర్మా లోను సలీం ఆలీ విద్యాభ్యాసం సాగింది. జర్మనీలో బెర్లిన్ విశ్వవిద్యాలయం జూలాజికల్ మ్యూజియంలో పక్షుల అధ్యయనాన్ని గురించి మరింత నేర్చుకొన్నాడు. 1930లో ఇతను ప్రచురించిన పేపర్ ఇతనికి మంచి పేరు సంపాదించిపెట్టింది. హైదరాబాదు, కొచ్చిన్, గ్వాలియర్, తిరువాన్కూర్, ఇండోర్, భోపాల్ వంటి స్థానిక సంస్థానాధీశుల సహాయంతో ఆయా సంస్థానాలలో ఉన్న పక్షుల గురించి, వాటి సహజసిద్ధ నివాసస్థలాల గురించి వివరంగా అధ్యయనం సాగించాడు. ఈ కృషిలో దూరదూరాలలో ఉన్న ప్రాంతాలను సందర్శించాడు. ఈ కాలంలో అతని భార్య తెహమినా అతనికి తోడుగా ఉంది. 1939లో ఒక శస్త్రచికిత్స సమయంలో ఆమె మరణించింది. తరువాత అతని కృషికి అతని సోదరి, బావ తోడుగా నిలిచారు.
బాంబే నేచురల్ హిస్టరీ సొసైటీ, సలీం అలీ
200 సంవత్సరాల చరిత్ర గలిగిన బొంబాయి నేచురల్ హిస్టరీ సొసైటీ మూతపడకుండా కొనసాగడానికి సలీం ఆలీ ఎంతో ప్రయత్నించాడు. అప్పటి ప్రధాని నెహ్రూకు లేఖ వ్రాసి ధన సహాయం పొందగలిగాడు. భరత్‌పూర్ పక్షి సంరక్షణ వనం, (Bharatpur Bird Sanctuary) సైలెంట్ వాలీ నేషనల్ పార్కు (Silent Valley National Park) పరిరక్షణ కోసం ఆలీ ఎంతో కృషి చేశాడు. 1990లో కోయంబత్తూరు వద్ద అనైకట్టిలో Salim Ali Centre for Ornithology & Natural History (SACON) ప్రారంభమైంది. ఇది భారత ప్రభుత్వం పర్యావరణ, వన విభాగాల అధ్వర్యంలో నడుస్తుంది.
మరణం
1987లో, తన 91వ ఏట, ప్రోస్టేట్ క్యాన్సర్ వ్యాధితో సలీం ఆలీ మరణించాడు.
చిదంబరం (సినిమా)
చిదంబరం, 1985 మార్చి 8న విడుదలైన మలయాళ సినిమా. జి. అరవిందన్ స్వీయ నిర్మాణంలో దర్శకత్వం వహించిన ఈ సినిమా సి.వి. శ్రీరామన్ రాసిన ఒక చిన్న కథ ఆధారంగా తెరకెక్కింది. ఇందులో భరత్ గోపి, స్మితా పాటిల్, శ్రీనివాసన్, మోహన్ దాస్ ముఖ్య పాత్రల్లో నటించారు. ఈ సినిమా భారత జాతీయ చలనచిత్ర పురస్కరాల లో ఉత్తమ చలనచిత్రం అవార్డును, ఉత్తమ చిత్రం, ఉత్తమ దర్శకత్వంతోపాటు ఐదు కేరళ రాష్ట్ర చలనచిత్ర అవార్డులను గెలుచుకుంది.
పాటలు
జి. దేవరాజన్ సంగీతం అందించాడు.
నిర్మాణం
సి.వి. శ్రీరామన్ రాసిన కథను సినిమాగా తీయాలని అరవిందన్ నిర్ణయించుకొని, మూడు సంవత్సరాలపాటు ప్రయత్నించినా నిర్మాతలు దొరకలేదు. దాంతో తానే ఈ సినిమాని నిర్మించాలని నిర్ణయించుకున్నాడు. మంచి బడ్జెట్‌తో ఈ సినిమాని తీశాడు. ఇడుక్కి జిల్లాలోని మున్నార్ సమీపంలోని మాటుపెట్టిలో ఈ సినిమా షూటింగ్ జరిగింది.
బయటి లింకులు
వర్గం:1985 సినిమాలు వర్గం:మలయాళ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
కుందూరి ఈశ్వరదత్తు (పాత్రికేయుడు)
కుందూరి ఈశ్వరదత్తు ప్రముఖ పత్రికా సంపాదకుడు. ఇతడు సుమారు నాలుగు దశాబ్దాలపాటు భారతదేశంలోని ప్రముఖ ఆంగ్ల దినపత్రికలలో సబ్-ఎడిటర్‌గా, అసిస్టెంట్ ఎడిటర్‌గా, ఎడిటర్‌గా, ఛీఫ్ ఎడిటర్‌గా వివిధ హోదాలలో పనిచేశాడు. ఇతడు అలహాబాద్ నుండి వెలువడిన "ది లీడర్" ఆంగ్ల దినపత్రికకు సి.వై.చింతామణి తరువాత ప్రధాన సంపాదకునిగా వ్యవహరించాడు.ఇతడు జయపూర్ సంస్థానంలోను, హైదరాబాద్ స్టేట్‌లోను మీర్జా ఇస్మాయిల్ దీవానుగా పనిచేసిన సమయంలో ఛీఫ్ పబ్లిసిటీ ఆఫీసర్‌గా సేవలను అందించాడు. "స్పార్క్స్ అండ్ ఫ్యూమ్స్", "మై పోర్‌ట్రైట్ గ్యాలరీ" వంటి రచనల ద్వారా ఇతడు దేశవిదేశాలలో రచయితగా పేరు గడించాడు.
వివరాలు
ఇతడు ఆంధ్రప్రదేశ్ రాష్ట్రం, తూర్పు గోదావరి జిల్లా, రాజమండ్రి పట్టణంలో 1898, సెప్టెంబరు 27న జన్మించాడు. ఇతని తండ్రి కె.వెంకటరత్నం ఆ ప్రాంతంలో ప్రధానోపాధ్యాయుడిగా, నిజమైన గాంధేయవాదిగా ప్రసిద్ధి చెందాడు. వెంకటరత్నం తన కుమారుడు ఈశ్వరదత్తుకు, అతని స్నేహితుడు కోటంరాజు రామారావుకు ఇంగ్లీషు నేర్పించాడు. కోటంరాజు రామారావు తదనంతర కాలంలో ప్రముఖ సంపాదకునిగా ఎదిగి జవహర్‌లాల్ నెహ్రూ ఆరంభించిన "ది నేషనల్ హెరాల్డ్" పత్రికకు తొలి సంపాదకుడయ్యాడు.
ఈశ్వరదత్తు విద్యాభ్యాసం రాజమండ్రి, మచిలీపట్నంలలో గడిచింది. ఇతడు 1923లో నోబుల్ కాలేజి నుండి బి.ఎ.పట్టా పొందాడు. ఇతడు కళాశాలలో చదువుకునే సమయంలోనే జర్నలిజం పట్ల ఆసక్తిని కనబరచాడు. నోబుల్ కాలేజీనుండి వెలువడే "ఫ్రెష్‌మెన్స్ మ్యాగజైన్" అనే లిఖిత (టైపు) పత్రికకు సహ సంపాదకునిగా వ్యవహరించాడు.
ఇతడు పాత్రికేయునిగా తన వృత్తిని అలహాబాద్‌నుండి వెలువడే "ది ఇండిపెండెంట్" అనే ఆంగ్లదినపత్రికతో ప్రారంభించాడు. తరువాత టంగుటూరి ప్రకాశం మద్రాసు నుండి నడిపిన "ది స్వరాజ్య"లో సబ్ ఎడిటర్‌గా కొంతకాలం పనిచేశాడు. తరువాత పోతన్ జోసెఫ్ సంపాదకత్వంలో వెలువడే ది వాయిస్ ఆఫ్ ఇండియా అనే ఆంగ్ల దినపత్రికకు మారాడు. తరువాత కొంతకాలానికి మళ్లీ స్వరాజ్య పత్రికలో చేరాడు. ఆ సమయంలో ఆ పత్రికలో ఖాసా సుబ్బారావు, జి.వి. కృపానిధి సంపాదకవర్గంలో పనిచేసేవారు. ఆంధ్ర విశ్వవిద్యాలయం కులపతి కట్టమంచి రామలింగారెడ్డి ఇతడిని తన కార్యాలయంలో పనిచేయడానికి ఆహ్వానించాడు. అక్కడ ఈశ్వరదత్తు కొన్ని నెలలు పనిచేశాడు. ఇతడు స్వరాజ్యలో పనిచేసినప్పుడు 12 మంది స్వాంతత్ర్య సమరయోధులు, మేధావుల గురించి వ్యాసాలు వ్రాశాడు. వాటిని తరువాత "స్పార్క్స్ అండ్ ఫ్యూమ్స్" అనే పేరుతో పుస్తకరూపంలో ప్రచురించాడు. ఈ పుస్తకం ఇతడికి రచయితగా మంచి గుర్తింపును తెచ్చిపెట్టింది.
1929లో ది హిందూ దినపత్రిక అప్పటి సంపాదకుడు ఎ.రంగస్వామి అయ్యంగార్ ఇతడిని హిందూ పత్రికలోనికి ఆహ్వానించాడు. ఇతడు హిందూలో చేరి "మద్రాస్ లెటర్" పేరుతో నెలనెలా రిపోర్టు పంపేవాడు. సి.వై.చింతామణి ఇతడిని "ది లీడర్" దిన పత్రికలో సహాయ సంపాదకునిగా పనిచేయడానికి ఆహ్వానించాడు. ఆ పత్రికలో దాదాపు 3 సంవత్సరాలు పనిచేసి తర్వాత ఆ పదవికి రాజీనామా చేసి స్వంతంగా "ట్వంటీయత్ సెంచురీ" అనే మాసపత్రికను ప్రారంభించాడు. ఆ పత్రికలో తేజ్ బహద్దూర్ సప్రూ, కె.ఎం.పానికర్, హుమయూన్ కబీర్, కట్టమంచి రామలింగారెడ్డి, రాధా కుముద్ ముఖర్జీ, ఎం.చలపతిరావు, భోగరాజు పట్టాభి సీతారామయ్య, హీరేన్ ముఖర్జీ, కె.ఆర్.శ్రీనివాస అయ్యంగార్, కె.ఎస్.వెంకటరమణి వంటి మహామహులు వ్యాసాలు వ్రాశారు.
పిఠాపురం రాజా సూర్యారావు బహద్దూర్ 1937 సాధారణ ఎన్నికలలో పోటీ చేయదలచి పీపుల్స్ పార్టీని స్థాపించాడు. ఆ పార్టీ సిద్ధాంతాలను ప్రచారం చేయడానికి "ది పీపుల్స్ వాయిస్" అనే ఆంగ్ల దినపత్రికను ప్రారంభించి దానికి ఈశ్వరదత్తును సంపాదకునిగా నియమించాడు. అయితే ఆ పత్రిక ఒక ఏడాది మాత్రమే నడిచింది. మహారాజా ఎన్నికలలో ఓడిపోవడంతో ఆ పత్రిక మూతపడింది. ఆ పత్రిక మూతపడడంతో ఈశ్వరదత్తు మళ్ళీ అలహాబాదుకు వెళ్ళి తన మాసపత్రిక "ది ట్వంటీయత్ సెంచురీ"ని కొనసాగించాడు. 1938లో ఇతడు "ది పయొనీర్" పత్రికకు రెండు పర్యాయాలు సంపాదకునిగా వ్యవహరించాడు.
జయపూర్ సంస్థానం దివాను సర్ మీర్జా ఇస్మాయిల్ 1942లో ఇతడిని జయపూర్‌కు ఆహ్వానించి పబ్లిసిటీ ఆఫీసర్‌గా ఉద్యోగం ఇచ్చాడు. అక్కడ ఇతడు నాలుగేళ్లు పనిచేశాడు. ఆ సమయంలో పౌరసంబంధాలకు సంబంధించిన అన్ని విషయాలలో దివానుకు సహకరించాడు. దీవాన్ ఆలోచనలకు అనుగుణంగా ఇతడు న్యూస్ లెటర్ (పక్షపత్రిక)ను ప్రారంభించాడు. "ఎథేనియం" అనే ఒక సాహిత్య ఫోరం ఇతని ఆధ్వర్యంలో నడిచింది. ఇతడు తన హయాంలో జయపూర్‌లో అఖిల భారత గ్రంథాలయోద్యమ సభను, PEN కాన్ఫరెన్సును నిర్వహించాడు.
సర్ మీర్జా ఇస్మాయిల్ హైదరాబాద్ స్టేట్ దీవానుగా పదవిని చేపట్టినప్పుడు మళ్ళీ ఇతడిని హైదరాబాదుకు పబ్లిక్ రిలేషన్స్ ఆఫీసర్‌గా తీసుకువచ్చాడు. ఇతడు 1946లో ఆ పదవిని చేపట్టాడు కానీ పరిస్థితులు ఇద్దరికీ అనుకూలంగా లేకపోవడంతో మీర్జా ఇస్మాయిల్ మైసూర్ రాజ్యానికి 1947లో వెళ్లిపోయాడు. ఈశ్వరదత్తు 1948లో తన పదవికి రాజీనామా చేశాడు.
తరువాత 1948 సెప్టెంబరులో ఇతడు హిందుస్తాన్ టైమ్స్ పత్రికలో సహాయ సంపాదకునిగా చేరాడు. 1949లో ఢిల్లీలో జర్నలిస్ట్స్ అసోసియేషన్ వ్యవస్థాపక సభ్యుడిగా ఉండి 1952-53లో ఆ సంస్థకు అధ్యక్షుడిగా పనిచేశాడు. ఇతడి పదవీకాలంలో ఇతడు పాత్రికేయుల సమస్యలను పరిష్కరించడానికి అనేక చర్యలను చేపట్టాడు.
ఇతడు తన వృత్తిలో "ది లీడర్" దినపత్రికకు ఛీఫ్ ఎడిటర్‌గా చేరడంతో పతాక స్థాయికి ఎదిగాడు. కానీ ఆ పత్రికలో 15 నెలల కంటే ఎక్కువగా కొనసాగలేక పోయాడు. 1955లో పత్రిక యాజమాన్యంతో విభేదాల వల్ల తన పదవికి రాజీనామా చేశాడు. అలహాబాద్ వదిలి పెట్టిన తర్వాత ఈశ్వరదత్తు ఢిల్లీ చేరుకుని "ది న్యూ ఇండియా" అనే వారపత్రికను ప్రారంభించి కొన్ని నెలలు నడిపారు. ఇతడు ఆకాశవాణిలో అనేక ప్రసంగాలను చేశాడు. భారత జాతీయ కాంగ్రెస్ చరిత్రను "సైక్లోపీడియా" అనే పేరుతో వ్రాయడం మొదలు పెట్టాడు కానీ 1967లో ఇతని హఠాన్మరణంతో ఆ రచన పూర్తి కాలేదు.
మూలాలు
వర్గం:సంపాదకులు వర్గం:తూర్పు గోదావరి జిల్లా రచయితలు వర్గం:ఆంగ్ల రచయితలు వర్గం:1898 జననాలు వర్గం:1967 మరణాలు వర్గం:తూర్పు గోదావరి జిల్లా పాత్రికేయులు
మీర్ ప్రచురణాలయం
ఈ ప్రచురణాలయం పరిధి దేశీయ సైన్స్  ఇంజనీరింగ్ యొక్క వివిధ విభాగాలలో  లో ప్రత్యేక బోధన, ఇందులో  సాహిత్యం , గణితం, భౌతికశాస్త్రం, రసాయనశాస్త్రం, జీవశాస్త్రం, వ్యవసాయం, రవాణా, శక్తి, మొదలైనవి. అనేకమంది సోవియట్ శాస్త్రవేత్తలు, ఇంజనీర్లు దీనికి దోహదకారులుగా ఉన్నారు. సిబ్బంది ఒరిజినల్ రష్యన్ భాషనుండి నుండి అనువాదాన్ని అందించారు. అంతేకాకుండా ఈ సంస్థ సోవియట్ కాలంలో విదేశీ శాస్త్ర, ప్రజాకర్షక శాస్త్ర పుస్తకాలకు అలాగే సైన్స్ ఫిక్షన్ ను అనువదించడానికి ప్రసిద్ధి చెందింది. మీర్ ప్రచురణాలయం యొక్క అనేక పుస్తకాలు చాలా దేశాలలో సైన్స్ అధ్యయనాల కోసం పాఠ్యపుస్తకాలుగా ఉపయోగించబడుతున్నాయి. అధిక నాణ్యత, తక్కువ ధరల కారణంగా భారతదేశం, ఆఫ్ఘనిస్తాన్ , ఈజిప్ట్, ఇతర దేశాలలో ఇది చాలా ప్రాచుర్యం పొందాయి. మీర్ యొక్క ప్రచురణలు ఇంగ్లీష్, స్పానిష్ , ఫ్రెంచ్ , ఇటాలియన్ , జర్మన్ , హిందీ ,తెలుగు , అరబిక్లతో సహా 50 కి పైగా భాషలలోకి అనువదించబడ్డాయి
సోవియట్ యూనియన్ రద్దు తరువాత కూడా ప్రచురణ సంస్థ మనుగడ సాగించింది అయితే ప్రభుత్వ ఆధ్వర్యం నుండి వేటీకరించబడింది తరువాత అనేక ప్రభుత్వ ప్రచురణ  సంస్థలను  విలీనం చేయడం ద్వారా దాని పరిధిని విస్తరించింది: కోలోస్ (Колос), రవాణా (Транспорт), ఖిమియా (Химия), మెటల్లూర్గియా (Металлургия), లెగ్‌ప్రోంబిటిజాట్ (Легпромбытиздат),  ఎనర్గోటోమిజ్డాట్ (Энергоатомиздат).
2008 లో, మీర్ సంస్థ దివాలా తీసిన కేసును ఎదుర్కొంది. అయితే ప్రచురణ సంస్థ రుణదాతలకు పూర్తిగా రుణాన్ని చెల్లించింది అందువలన ఈ కేసును  జూన్ 2, 2009 న మాస్కో ఆర్బిట్రల్ కోర్టు మూసివేసింది
గమనిక: దాని పాత డొమైన్, mir-publishers.net ఆక్రమించబడ్డాయి.
పేరు యొక్క అర్థం
'మీర్' ( Мир ) అనేపదానికి రష్యన్ భాష లో  'ప్రపంచ'. కానీ దీనికి 'శాంతి' అనే మరో అర్ధం కూడా ఉంది. సోవియట్ యూనియన్ యొక్క కొన్ని అంతరిక్ష కేంద్రాలకు మీర్ అని పేరు పెట్టారని గమనించవచ్చు.
మూలాలు
వర్గం:ప్రచురణ సంస్థలు
ద్రోణాచార్య దేవాలయం
మహాభారతం లో పాండవులు, కౌరవుల గురువు ద్రోణాచార్యకు అంకితం చేయబడిన భారతదేశంలోని ఏకైక హిందూ దేవాలయాలలో ద్రోణాచార్య ఆలయం ఒకటి. ఇది భారతదేశంలోని హర్యానాలోని గురుగ్రామ్‌లోని భీమ్ నగర్ గ్రామంలో ఉంది.
చరిత్ర, ప్రాముఖ్యత
మహాభారతం ప్రకారం, గురుగ్రామ్ ద్రోణాచార్య నివసించిన ప్రదేశం. పాండవులు, కౌరవులకు బోధించిన ప్రదేశం కూడా ఇదే. 1872లో, శీతల దేవి (ద్రోణుని భార్య) అమిత భక్తుడైన సింఘ భరత్ ప్రస్తుత ఆలయాన్ని నిర్మించాడు. సింఘ భరత్ ద్రోణాచార్యకు సంబంధించిన నిర్మాణాల కోసం చాలా భూమిని విరాళంగా ఇచ్చాడు. సంవత్సరాలు గడిచేకొద్దీ, ద్రోణ దేవాలయం పెద్దదిగా మారింది. ప్రస్తుతం ఆలయానికి సమీపంలో నివసించే ఐదు కుటుంబాలు ఈ ఆలయాన్ని నిర్వహిస్తున్నాయి. తరచుగా, మరింత ప్రసిద్ధి చెందిన శీత్లా మాత ఆలయం నుండి సందర్శకులు ద్రోణాచార్య ఆలయాన్ని కూడా సందర్శిస్తారు.
నిర్మాణం
ఈ ఆలయంలో రెండు గదులు ఉన్నాయి. గుడి మధ్యలో ద్రోణుడి విగ్రహం ఉంది. ద్రోణ విగ్రహం చుట్టూ ఇతర హిందూ దేవతల విగ్రహాలు ఉన్నాయి. వెనుక గోడపై ద్రోణాచార్య తన విద్యార్థులకు బోధిస్తున్నట్లు చిత్రీకరించిన చిత్రాలు ఉన్నాయి.
పర్యాటకం కోసం ఇటీవలి ప్రయత్నాలు
గుర్గావ్ పేరును గురుగ్రామ్‌గా మార్చినప్పుడు భీమ్ నగర్ గ్రామస్థులు చాలా సంతోషించారు. ద్రోణ ఆలయానికి ఎక్కువ మంది పర్యాటకులు వస్తారని వారు అంచనా వేశారు. పర్యాటకాన్ని పెంచేందుకు, ద్రోణాచార్య దేవాలయం, ఏకలవ్య దేవాలయం సమీపంలోని ఇతర ప్రదేశాలతో కూడిన స్థానిక పర్యాటకం సర్క్యూట్‌ను అభివృద్ధి చేయాలని గ్రామస్థులు డిమాండ్ చేశారు.
మూలాలు
వర్గం:దేవాలయాలు వర్గం:హర్యానా
గ్రామం
thumb|220x220px|ఆంధ్రప్రదేశ్‌లోని ఒక గ్రామంలో దృశ్యాలు thumb|right|[[:en:Masouleh|మౌసోలేహ్ గ్రామం, గీలాన్ ప్రాంతం, ఇరాన్ దేశం.]] thumb|right|[[ఇంగ్లాండ్‌లో కాసిల్ కూంబ్ గ్రామంలో ప్రధావ వీధి, విల్‌షైర్ ప్రాంతంలో]] thumb|right|సైపీ గ్రామం సెంటర్ [[:en:Beirut Central District|బీరూట్ సెంటర్ విల్లి, బీరూట్, లెబనాన్]]
గ్రామము లేదా గ్రామం, అనే దానికి అధికార నిర్వచనం 73 వ రాజ్యాంగ సవరణ చట్టం ప్రకారం గ్రామముగా గవర్నర్ ప్రకటించిన ప్రాంతం.దీనినే రెవెన్యూ గ్రామం అని కూడా అంటారు.ఇది అనేక నివాస ప్రాంతాలను (నివాసాల సముదాయాలను) లేదా పల్లెలను కలిపి కూడా ఒక గ్రామంగా నోటిఫై చేయవచ్చు, పేర్కొన్న అంశాలపై శాసనసభ చట్టాలని చేసి నిర్ణయించడమే కాకుండా, వాటిలో మార్పులు, చేర్పులు చేసే అధికారం ఉంది. ఇది పట్టణం లేదా నగరం కంటే చిన్నదిగా ఉంటుంది. గూడెం (Hamlet) కంటే పెద్దదిగా ఉండవచ్చు.
మనిషి సంఘజీవి కనుక ఇతరులతో అవసరాలను అనుసరించి దగ్గరగా జీవించుటకు కొందరు ఒకే చోట లేదా ఒకే ప్రాంతమును కేంద్రముగా చేసుకొని వారి వారి నివాసాలను ఏర్పాటు చేసుకోగా ఏర్పడింది ఒక నివాస ప్రాంతం.దీనిని కూడా గ్రామం అని వ్యవహరిస్తారు. గ్రామాల మధ్య వ్యాపార సంబంధ కార్యకలాపాలు నెరపేందుకు వాటి కూడలిగా కొన్ని పట్టణాలు ఏర్పడతాయి. ఆయా పట్టాణాలను కేంద్రీకృతం చేసుకొని దగ్గర దగ్గరలో గ్రామాలు అభివృద్ధి చెందుతాయి. ఎక్కువ గ్రామాలు శాశ్వతంగా ప్రజలు నివాసం ఉండేవి. కాని కొన్ని గ్రామాలు తాత్కాలికం కావచ్చును. అలాగే ఎక్కువ గ్రామాలలో ఇండ్లు దగ్గర దగ్గరగా ఉంటాయి. కొన్ని గ్రామాలలో ఇండ్లు దూర దూరంగా ఉండవచ్చును.
చారిత్రికంగా వ్యవసాయం గ్రామాల ఏర్పాటుకు పట్టుకొమ్మ. కాని కొన్ని గ్రామాలు ఇతర వృత్తులు ఆధారంగా ఏర్పడ్డాయి. రాజకీయ, పరిపాలనా ప్రయోజనాల కారణంగానూ, పారిశ్రామిక విప్లవం అనంతరం పరిశ్రమలు విస్తరించడం వలనా అనేక గ్రామాలు పట్టణాలుగానూ, నగరాలుగానూ వృద్ధి చెందాయి. ప్రపంచ వ్యాప్తంగా లక్షలాది గ్రామాలు ఉన్నందున వీటిలో ఎంతో వైవిధ్యం ఉంది. కనుక గ్రామం అంటే ఇలా ఉంటుంది అని చెప్పడం కష్టం. సుమారుగా 10 నుండి 1000 వరకు కుటుంబాలు ఉండే గ్రామాలు ఎక్కువగా ఉంటాయి. 2001 జనాభా లెక్కల ప్రకారం భారతదేశంలో మొత్తం 6,38,365 గ్రామాలు (నిర్జన గ్రామాలతో కలిపి) ఉన్నాయి. అధికంగా గ్రామాలలో నివాసాలు అక్కడి అవసరాలను బట్టి ఉంటాయి.
భారతదేశంలో గ్రామాలు
thumb|right|మధ్య భారతదేశంలోని గ్రామం.
"భారతదేశం ఆత్మ పల్లెలలో ఉంది" అని మహాత్మా గాంధీ అన్నాడు. 2001 జనాభా లెక్కల ప్రకారం దేశంలో 74% గ్రామీణ జనాభా. దేశంలో మొత్తం 6,38,596 గ్రామాలున్నాయి. 593,731 గ్రామాలలో ప్రజలు నివసిస్తున్నారు. వీటిలో 2,36,004 గ్రామాలలో జనాభా 500 లోపే ఉంది. 3,976 గ్రామాల జనాభా 10,000 పైబడి ఉంది.
రెవిన్యూ గ్రామం
భారతదేశంలో భూమి సర్వే జరిగినపుడు, కొన్ని సర్వే ప్రాంతాలను అక్కడ వున్న జనావాసం పేరుతో రెవిన్యూ గ్రామంగా నిర్ణయించారు. అంటే ప్రభుత్వం ఆదాయం లెక్కకు నిర్దేశించినదన్నమాట.
గ్రామపంచాయితీ
పంచాయితీరాజ్ స్వపరిపాలన వ్యవస్థలో అట్టడుగు స్థాయి విభాగం గ్రామ పంచాయితీ, రెవిన్యూ గ్రామం పూర్తిగా గాని లేక కొంతవరకు మిగతా రెవిన్యూ గ్రామాల భాగాలతో కలసి గాని, మండలంలో కొన్ని జనావాసాలను గ్రామపంచాయితీగా గుర్తిస్తారు.
శివారు గ్రామాలు
రెవిన్యూ గ్రామానికి గాని గ్రామపంచాయితీకి గాని సమీపంలో నిర్దిష్టంగా జనావాసం వుంటే దానిని శివారు గ్రామమంటారు. వీటిలో జనసంఖ్య, ఇళ్లు తక్కువగా వుంటాయి.neyamndanguta
నిర్జన గ్రామం
కొన్ని రెవిన్యూ గ్రామాలుగాని గ్రామ పంచాయితీలు గాని, విపత్కర పరిస్థితులలో లేక కొన్ని ప్రజోపయోగ ప్రాజెక్టుల ( ఉదా:జలాశయం నిర్మించినపుడు ముంపుకు గురయ్యే గ్రామాలు) కొరకు ఖాళీ చేయబడతాయి. వాటిని నిర్జన గ్రామాలంటారు.
ఇతర దేశాలలో గ్రామాలు
ఫిలిప్పీన్స్ నగర ప్రాంతాలలో "village" అన్న పదాన్ని ప్రైవేటుగా నిర్మించిన గృహ సముదాయానికి అధికంగా వాడుతారు (గేటెడ్ కమ్యూనిటీలు). ఒకప్పుడు బాగా స్థితిమంతులైన వారి గృహాల సముదాయాలుగా ఆవిర్భవించిన ఈ జీవన విధానం ఇప్పుడు మనీలా వంటి నగరాలలో సర్వ సాధారణమైంది.
తైవాన్‌లో నగరాలలో ఉపభాగాలను గ్రామాలు లేదా tsuen (村) అని వ్యవహరిస్తారు (ఇవి గ్రామీణ ప్రాంతాలలో ఉంటే). అదే గ్రామాలు నగరాలలో ఉంటే వాటిని (鄉) li (里 లేదా 鎮) అని అంటారు..
లాంగ్ ("làng")̲ అనబడే వియత్నాం గ్రామం వారి సమాజంలో మౌలికమైన యూనిట్. ఆసియాలోని పలు గ్రామాలవలె వియత్నాం గ్రామాలు అధికంగా వ్యవసాయాధారితమైనవి. సాధారణంగా ప్రతి వియత్నాం గ్రామానికి ఒక మెయిన్ గేటు (వెదురు గడలతో చేసినది -"lũy tre"), ఒక కమ్యూనిటీ హాలు ("đình làng" ఇక్కడ ఆ వూరి దేవత "thành hoàng" పూజింపబడుతాడు) ఉంటాయి. వూరి వరి పొలం ("đồng lúa"), గుడి ("chùa") కూడా సాధారణం. దాదాపుగా ఒక వూరిలో వారందరూ రక్త సంబంధీకులై ఉండే అవకాశం ఉంది. గ్రామాల సంప్రదాయాలు వియత్నాం సమాజంలో (ప్రభుత్వ చట్టాలకంటే కూడా) బలమైనవి. "రాజుగారి శాసనం పల్లె పద్ధతులకు లొంగి ఉంటుంది" ("Phép vua thua lệ làng") అనేది వారి నానుడి. గ్రామంలో ప్రతి వ్యక్తీ తన మరణానంతరం ఆ గ్రామంలోనే ఖననం చేయబడాలని కోరుకుంటాడు.
స్లావిక్ దేశాలు బోస్నియా-హెర్జ్‌గొవీనియా, బల్గేరియామ క్రొవేటియా, ఉత్తర మేసిడోనియా, రష్యా, సెర్బియా, ఉక్రెయిన్ వంటి "స్లావిక్" దేశాలలో సెలో (Selo) అనే స్లావిక్ భాషాపదాన్ని గ్రామానికి వాడుతారు. thumb|right|Typical house in a [[Russian village (derevnya)]] 1926-1989 మధ్యకాలంలో రష్యాలో గ్రామీణ జనాభా 76 మిలియన్ల నుండి 39 మిలియన్లకు తగ్గింది. ప్రజలు నగర ప్రాంతాలకు తరలి పోవడం ఇందుకు ముఖ్య కారణం. 1930-37 మధ్య కాలంలో కరువు కారణంగా 14 మిలియన్ పేద గ్రామీణులు మరణించారని అంచనా.
చాలా మటుకు రష్యాలోని గ్రామాలు 200 లేదా అంతకంటే తక్కువ జనాభాను కలిగి ఉంటాయి. ఇలాంటి చిన్న చిన్న గ్రామాల్లోని ప్రజలే వలస వెళ్తుంటారు. ఉదాహరణకు 1959లో దాదాపు 50% గ్రామీణ జనాభా రష్యాలో 500 కంటే తక్కువ జనాభా కలిగిన గ్రామాల్లో నివాసం ఉండేది, ఇప్పుడు ఆ సంఖ్య 1/3 వంతు కంటే తక్కువగా ఉంటుంది. 1960లు, 70లలో అధికారులు వ్యవసాయదారులను అతిచిన్న గ్రామాల నుండి కొంచెం పెద్ద గ్రామాలకు తీసుకునివెళ్ళి ఉపాధి కల్పించేవారు.
దక్షిణ రష్యాలోను, ఉక్రెయిన్‌లోను అధికంగా ఉన్న కొస్సాక్ జనుల జీవనం అక్కడి సారవంతమైన నేల వలన మిగిలిన ప్రాంతాల జీవనం కంటే భిన్నంగా ఉండేది. మిగిలిన ప్రాంతాలలో బలంగా ఉన్న భూస్వామి అధిపత్యం ఇక్కడ ఉండేది కాదు. కనుక వీరు సెర్ఫ్ విధానానికి లోబడేవారు కాదు. చిన్న చిన్నరైతులు తమ స్వంత పొలం 'ఖుతూర్'లో నివాసం ఉండేవారు. కాకస్ పర్వత శ్రేణుల ప్రాంతాలలోని అధికంగా ముస్లిమ్ జనాభా ఆవాసాలను ఆల్ లేదా ఇదెల్ ఉరల్ అంటారు.
యునైటెడ్ కింగ్‌డమ్
ఇంగ్లాండ్‌లో ఎక్కువగా పల్లపు మైదాన ప్రాంతాలలో గ్రామాలు ఉన్నాయి. సాధారణంగా'గూడెం' (hamlet)లో చర్చి ఉండదు. గ్రామం (village)లో చర్చి ఉంటుంది. గ్రామం అని (పట్టణఁ కాదని) చెప్పడానికి ముఖ్యమైన లక్షణాలు - (1) వ్యవసాయ మార్కెట్ ఉండదు (2) టౌన్ హాల్, మేయర్ వంటి వ్యవస్థలు ఉండవు (3) హద్దులలో పచ్చని ప్రాంతాలు (పొలాల వంటివి) ఉంఠాయి (4) దగ్గరలోని పట్టణం లేదా నగరానికి ఈ గ్రామంపై ఏ విధమైన అధికారిక అజమాయిషీ ఉండదు. - అయితే ఈ లక్షణాలు చాలావరకు ఈ మధ్యకాలంలో మారుతున్నాయి.
ఫ్రాన్స్‌లోని గ్రామాలు కూడా పైన చెప్పిన ఇంగ్లాండ్ గ్రామాల లక్షణాలు కలిగి ఉంటాయి.
నెదర్లాండ్స్
ఆహార పదార్ధాల ఉత్పత్తి అధికంగా ఉన్న జిల్లాలలోని గ్రామాలు అధికంగా కృత్రిమమైన గుట్టలు (terps) పైని నిర్మించబడ్డాయి. (దేశంలో ఇవి పల్లపు ప్రాంతాలు గనుక). తరువాత "డైక్" నిర్మాణాలు వచ్చినాక ఈ విధానం మారింది..
లెబనాన్
ఎక్కువ గ్రామాలు పర్వతమయ ప్రాంతాలలో ఉన్నాయి. ఎక్కువ గ్రామాల పేర్లుఅరామిక్ భాష ఆధారంగా ఏర్పడినాయి. 18వ శతాబ్దం వరకు ఈ భాష లెబనాన్ పర్వత ప్రాంతంలో వాడబడేది. ఎక్కువ గ్రామాలు " కదా (kadaa)" అనబడే జిల్లాలలోని ఉప విభాగాలు.
పసిఫిక్ దీవులు
పసిఫిక్ దీవులలోని చిన్న చిన్న జనావాసాలను (బయటి నుండి వచ్చిన) ఇంగ్లీషువారు గ్రామం అనేవారు. కొన్ని గ్రామాలు చాలా పెద్దవైనా పేరు మాత్రం అలాగే ఉంది. ఉదాహరణకు గ్వామ్ గ్రామం జనాభా 40,000 పైబడి ఉంది.
న్యూజిలాండ్
సంప్రదాయిక మావొరీ గ్రామం ఉదాహరణ పా. కొండపైన రక్షితమైన గ్రామం. నిర్మాణానికి అధికంగా దూలాళు వాడుతారు.